Source: http://docplayer.hu/18803478-Filozofia-ugyeben-1-mikes-international-philosophiai-symposium-2007-szeptember-26-27-elspeet-hollandia-mikes-international.html
Timestamp: 2018-01-18 10:06:19+00:00

Document:
FILOZÓFIA ÜGYÉBEN 1. MIKES INTERNATIONAL PHILOSOPHIAI SYMPOSIUM szeptember Elspeet, Hollandia. Mikes International. - PDF
FILOZÓFIA ÜGYÉBEN 1. MIKES INTERNATIONAL PHILOSOPHIAI SYMPOSIUM szeptember Elspeet, Hollandia. Mikes International.
Download "FILOZÓFIA ÜGYÉBEN 1. MIKES INTERNATIONAL PHILOSOPHIAI SYMPOSIUM. 2007. szeptember 26 27. Elspeet, Hollandia. Mikes International."
Nikolett Barnané
1 TEENDŐINK A MAGYAR FILOZÓFIA ÜGYÉBEN 1. PHILOSOPHIAI SYMPOSIUM szeptember Elspeet, Hollandia Mikes International Hága, Hollandia 2008.
2 Kiadó 'Stichting ' alapítvány, Hága, Hollandia. Számlaszám: Postbank rek.nr Cégbejegyzés: Stichtingenregister: S Kamer van Koophandel en Fabrieken Den Haag Terjesztés A könyv a következő Internet-címről tölthető le: Aki az -levelezési listánkon kíván szerepelni, a következő címen iratkozhat fel: A kiadó nem rendelkezik anyagi forrásokkal. Többek áldozatos munkájából és adományaiból tartja fenn magát. Adományokat szívesen fogadunk. Cím A szerkesztőség, illetve a kiadó elérhető a következő címeken: Levelezési cím: P.O. Box 10249, 2501 HE, Den Haag, Hollandia Publisher Foundation 'Stichting ', established in The Hague, Holland. Account: Postbank rek.nr Registered: Stichtingenregister: S Kamer van Koophandel en Fabrieken Den Haag Distribution The book can be downloaded from the following Internet-address: If you wish to subscribe to the mailing list, you can do it by sending an to the following address: The publisher has no financial sources. It is supported by many in the form of voluntary work and gifts. We kindly appreciate your gifts. Address The Editors and the Publisher can be contacted at the following addresses: Postal address: P.O. Box 10249, 2501 HE, Den Haag, Holland ISSN ISBN-13: NUR 730 Mikes International , All Rights Reserved Copyright Mikes International II -
3 A KIADÓ ELŐSZAVA Jelen kötetben a szeptember között a hollandiai Elspeet-ben megrendezett 1. Mikes International Philosophiai Symposium előadásait találja meg gyűjteményes formában, különlenyomatban az olvasó. Hága (Hollandia), október 12. PUBLISHER S PREFACE In present volume we publish the material of the 1 st Mikes International Philosophy Symposium (held between September 2007 in Elspeet, the Netherlands) entitled: OUR TASKS REGARDING THE HUNGARIAN PHILOSOPHY. The Hague (Holland), October 12, 2008 Copyright Mikes International III -
4 TARTALOM A Kiadó előszava III Publisher s preface III A PHILOSOPHIAI SYMPOSIUM TÉMÁJA ÉS MŰSORA 1 ELŐADÁSOK 3 Farkas Flórián 4 Teendőink a magyar filozófia ügyében 4 Kissné Novák Éva 7 Értékeink tegnap és ma 7 Mariska Zoltán 14 A philosophia perennis lehetőségei egykor és ma 14 Laczkó Sándor 23 Az Erdélyi-Szontagh vita a nemzeti filozófiáról 23 Gál László 27 Mi a visszaszerezendő a magyar nyelvű logika történetéből, különösképpen Erdélyben a XVII. század közepétől a XX. század közepéig terjedő időszakban? 27 Angi István 29 Az erdélyi magyar filozófia esztétikatörténeti vonulata máig 29 Tonk Márton 47 A nemzeti filozófia és annak erdélyi feladatai (?) 47 Veres Ildikó 52 Az Abszolútum és a nemzeti filozófia 52 Somos Róbert 59 A logikai platonizmus Magyarországon 59 Tóth Miklós 66 Proto-Theológiai gondolatok 66 MELLÉKLETEK 69 A Philosophiai Symposium előadóinak életrajza 70 Sajtóközlemény 73 Copyright Mikes International IV -
5 A PHILOSOPHIAI SYMPOSIUM TÉMÁJA ÉS MŰSORA A hágai székhelyű Mikes International Alapítvány keretében működő Böhm-Bartók Társaság málnási Bartók György egy 1928-ból származó tanulmányának címét kölcsönözve filozófiai symposium-sorozatot indít el, amelynek célja kettős: egyrészt a magyar filozófia történetének szisztematikus, kritikai feldolgozása, másrészt, a magyar filozófiai hagyományokra és a magyar szellemiségre szervesen épülő filozófiai kultúra továbbfejlődésének elősegítése. Bartók György e dolgozatában több előnyét sorolja fel a magyar filozófia története kutatásának. Elsőként említi, hogy a magyar filozófia kritikai története megvilágosítja és öntudatosítja a magyar művelődés történetét. Továbbá becses adalékokat szolgáltat a filozófia egyetemes története számára. Harmadsorban, a magyar filozófia története nagyban elősegíti a magyar nép szellemi habitusának ismeretét. Mikor mi magyar filozófiáról, illetve filozófiai kultúráról beszélünk, két dolgot kell mindenképpen szem előtt tartanunk: először azt, hogy egy filozófiai mű, vagy rendszer nem elsősorban, vagy kizárólag attól magyar, hogy magyarul írta a szerzője. Másodsorban pedig azt, hogy itt semmiféle nacionalista beképzeltségről nincs szó: minden kultúrateremtő képességgel rendelkező népnek megvan a maga autochton filozófiája, ugyanis a filozófia a szellem önismerete. S ha megszívlelni kívánjuk a Delphiben levő jósda feliratát: γνῶθι σεαυτὸν, akkor egyszerűen kötelességünk a magyar filozófia történetének kritikai feldolgozása. Ezen az úton haladva juthatunk egyre közelebb ahhoz az ismerethez, hogy kik vagyunk mi magyarok, milyen a viszonyunk a világ többi népéhez, s végül a kérdések legfontosabbikához: mi a küldetésünk ebben a világban. Sorozatindító symposiumunkon helyzetfelmérést kívánunk végezni. Tisztázni szeretnénk mindenekelőtt azt, hogy hol tart a mai magyar filozófia, milyen a hagyomány kontinuitásának kérdése, milyen fejlődési irányok lehetségesek. Mindezt természetesen az egyetemes filozófia keretébe ágyazva. Végül, de nem utolsósorban a sorozat tematikáját, illetve felépítését szeretnénk megállapítani. Philosophiai Symposiumunkra minden barátunkat és érdeklődőt szeretettel hívjuk és várjuk. A Vezetőség Copyright Mikes International
6 Dátum Idő Előadó/Előadás Előadás címe Szeptember 26. Szerda 08:45 Tóth Miklós, elnök, HÁGA A Philosophiai Symposium megnyitása 09:00 Farkas Flórián, HÁGA A Philosophiai Symposium témájának bevezetése 09:30 Ungvári Zrínyi Imre, MAROSVÁSÁRHELY Irányzatok, iskolák és szellemi alkotóközösségek a magyar filozófia történetében 10:00 Mészáros András, ILLÉSHÁZA A magyar filozófiai kultúra múltja és jelene a magyar filozófia történetírásának szemszögéből 11:00 Weiss János, PÉCS A rendszerváltozás és a magyar filozófiai élet 11:30 Mester Béla, BUDAPEST A magyar filozófiatörténet újraírandó kánonja 12:00 Kissné Novák Éva, SZEGED Értékek tegnap és ma 14:00 Bodó Pál, MISKOLC Irónia, nemzeti eszme és liberalizmus 14:30 Mariska Zoltán, MISKOLC A philosophia perennis lehetősége egykoron és ma 15:00 Laczkó Sándor, SZEGED A virtuális magyar filozófiai hagyomány 16:00 Veress Károly, KOLOZSVÁR Lehetséges-e erdélyi magyar filozófiai hagyomány? 16:30 Tonk Márton, KOLOZSVÁR Van a filozófiának egészen erdélyi feladata is... Kolozsvári forráskutatások a magyar filozófia körében 17:00 Gál László, KOLOZSVÁR Mi visszaszerzendő a magyar nyelvű logika történetéből, különösképpen Erdélyben a XVII. század közepétől a XX. század közepéig terjedő időszakban? 17:30 Angi István, KOLOZSVÁR Az erdélyi magyar filozófia esztétikatörténeti vonulata máig 20:00 Farkas Flórián, HÁGA A Mikes International a magyar filozófia szolgálatában 21:00 Plenáris beszélgetés Szeptember 27. Csütörtök 09:00 Veres Ildikó, BÜKKSZENTKERESZT Filozófiai rendszerek: Böhm Károly és Brandenstein Béla 09:30 Somos Róbert, PÉCS Pauler Ákos logikai platonizmusa 10:00 Tóth Miklós, HÁGA Új theológia 11:00 Plenáris beszélgetés 12:00 Tóth Miklós, elnök, HÁGA A Philosophiai Symposium bezárása Copyright Mikes International
7 ELŐADÁSOK Copyright Mikes International
8 Farkas Flórián Teendőink a magyar filozófia ügyében Az ideálokban való erős hit minden nemzetnél sajátos kifejezést nyer azon eszme szerint, melynek legkiválóbban képviselője az a nemzet. A hellén nemzet életét megdicsőítette a művészet; a rómainál kimagasodtak jogi intézményei s államalkotó képességei; a német erős volt a speculativ gondolkozásban; az angol a politikai szabadságra s a gyakorlati élet meggazdagítására törekedve hozott létre nagyszerű eredményeket; a francia a társadalmi intézmények javításán fáradozott és így tovább. A magyarnak is van egy ily eszméje; igaz, hogy csak elvont eszme, mely tartalmát a szellem egyéb tetteiben leli, de a mely alapja a többi eszmék valósításának s ez a jog-tisztelet és hazaszeretet szabadság-eszméje. Annyira erős volt ez eszme nemzetünkben, hogy realizálásának és biztosításának feláldozta századokon át állami és polgári jólétét, kényelmét s áldozta vérét is bőségesen. Vedd ki ez eszmét a magyar történelemből s érthetetlenné válik minden részletében. A meddig az eszmékben hittek a nemzetek, addig tartott nemzeti nagyságuk; az eszme adta életüknek a lendületet, ez eszmében való hit buzdította erejük és így lényegük kifejtésére. A gyenge is ebből nyerte erejét, a félénk bátorságát, a rest ösztönzőjét. Mi belőlünk sem halt ugyan még ki az eszme iránti szeretet; sokkal mélyebben van az plántálva lelkünkbe, semhogy ellene törő hatalmak kiirthatnák. De elvesztette élő erejét s életünk nem mutatja többé azon vidámságot, arcunkról nem sugárzik többé azon bátorság, melyet az eszmében való hit, mint külső kifejezőjét megszokott teremteni. 1 Böhm Károly Egy eszmei rendszer hatását nem évtizedekben mérjük. 2 Kissné Novák Éva Tisztelt Hallgatóság, Kedves Barátaink! Nagy öröm számomra, hogy a Mikes International Böhm-Bartók Társaság nevében itt, a hollandiai Elspeetben üdvözölhetem ezt az illusztris társaságot. E szimpózium-sorozat ötlete eredetileg 2004 táján született meg a Mikes International vezetőségén belül. Az alapgondolat és vezérlő elv első pillanattól kezdve az volt, hogy lehetőséget nyújtsunk egy személyes eszmecserére azok számára, akik meglátásunk szerint nívós filozófiai alkotómunkát végeznek a magyar szellemi életben függetlenül attól, hogy a föld melyik térségében laknak és fejtik ki tevékenységüket. Mi itt Hollandiában vigyázó szemünket az egész világra vetjük. Hollandiából, ebből az egész világra nyitott világítótoronyból nézzük a világot, bármiféle politikai, gazdasági vagy kulturális intézmény befolyásától mentesen. Ezen egyetemes és érdekmentes szemlélődésünket egyértelműen bizonyítja a meghívottak listája. Rögtön szeretném eloszlatni azt az esetleges rossz benyomást, amely azokban keletkezhet, akik nem kaptak meghívót, mint előadók erre az összejövetelre. A résztvevők listája nem kizárólagos és a jövőben minden bizonnyal bővül majd. A múltban sokan és sokféleképpen fogalmazták meg véleményüket, saját programjukat a magyar filozófiával kapcsolatban. S ezen nem is lehet különösképpen csodálkozni, hiszen a filozófia, mint királyi tudomány, egyetemes és érdekmentes szemlélődés, a szellem önismerete. Mint ilyen, egyidős az 1 Böhm Károly: Bevezetésül. Mikes International, április-június, pp Kissné Novák Éva: Böhm Károly értékelméletének és ez értékelmélet történelmi hatásának kritikai elemzése. [A Böhm-Bartók Díj nyertes pályaműve. Hamarosan megjelenik elektronikus kiadásban a Mikes International gondozásában. Mikes International Szerk.] Copyright Mikes International
9 emberiséggel, függetlenül attól, hogy annak milyen nevet adtak. Különböző korokban, különböző kultúrkörökben, különböző történelmi szituációkban, különböző bölcselők különböző módon fogalmaztak meg és dolgoztak ki rendszereket. E részrendszerek azonban, mint rész-rendszerek, részei az egyetemes nagy Rendszernek. A nyugati kultúrkörben a görög filozófia kifejezés terjedt el, amely konnotációján keresztül ítéljük meg meglátásom szerint tévesen a többi, Európán kívüli civilizációk gondolkodását. A hindu kultúrkörben például a filozófiát a szanszkrit darśana szó jelöli, amely a driś tőből származik, amely annyit jelent mint látni. Ettől még nem lesz a hindu bölcselet minőségileg más, még kevésbé alábbvalóbb, mint a görög gyökerű és jóval fiatalabb európai. Ha ebből az egyetemes megfogalmazásból indulunk ki, akkor elkerülhetjük azt a csapdát, amelybe azok esnek bele, akik a külsődleges jegyek alapján ítélnek meg gondolkodókat, illetve azok rendszereit. Ilyen külsődleges jegyek például az illető bölcselő nemzetisége/származása, a nyelv, amelyen ír/tanít, vagy szűk időbeli határok közé szorított másokra kifejtett hatása. Ennek korlátait, illetve tarthatatlanságát hadd világítsam meg néhány példán keresztül. Nézzük például Spinozát. Származását tekintve portugáliai zsidó, aki családjával Amszterdamban telepszik le és munkásságát latinul fejti ki. Akkor most Spinoza zsidó, holland, vagy latin filozófus? Vagy vegyük Leibniz esetét, aki német származása ellenére franciául ír. Őt hova sorolja be ezen fentebb említett mechanisztikus rendszerezés? Végül, de nem utolsó sorban vizsgáljuk meg Platon esetét. Korának nagy hatású filozófusa, aki direktben hat Akadémiájával és a neoplatonista követőivel. Az Akadémia közel kilenc évszázados működése során nem elhanyagolható hatást gyakorolt úgy a görög, mint az európai gondolkodásra. Ám 529-ben I. Justitianus császár állami ellenőrzés alá helyezi az Akadémiát, amellyel azt gyakorlatilag megfojtja. Az elkövetkező majd ezer évben a latin befolyású (Nyugat- )Európa szellemi életéből Platon szinte teljes mértékben kiszorul. Csak a Timaios töredékes latin fordítása maradt forgalomban, valamint a Phaidon és a Menon 1160-tól, amelyet Szicíliában fordítottak le. Amikor az es ferrarai majd firenzei zsinaton George Gemistos Plethon, a nagyhírű neoplatonista bizánci filozófus, aki VIII. Palaeologus János bizánci császárt kísérte el, Platont Aristoteles fölé helyezve mint a legnagyobb filozófust említette, egyfajta szenzációt és egyben bonyodalmat is okozott. 3 Majdnem eretnekséggel vádolták meg! Platon majd csak a 15. századtól kezdve nyeri vissza ismertségét és méltó helyét az egyetemes európai gondolkodásban, ahonnan többé már nem lehet száműzni. Mindezt összegezve, ha a fentebb említett mechanisztikus szemléletet követjük, akkor Platont és bölcseletét ezeréves adminisztratív száműzetése kapcsán degradálnunk kellene? Mindezekből nyilvánvaló, hogy sokkal finomabb eszközrendszerrel kell élnünk, hiszen a szellem legbelsőbb szentélyében járunk. Bölcselők megítélésénél immanens módon járhatunk csak el, a szellem fejlődésének finom szálait követve. Ez adhat támpontot népek és nemzetek filozófiai gondolkodásának feltérképezéséhez. Jelenünkben a nyugati kultúrkörben élők többsége nagyon könnyen megfeledkezik arról a tényről, hogy az ipari forradalom valamint az amerikai és francia politikai forradalmak az európai-amerikai kultúrkört katapultálta az élet minden területén, s a világ vezető hatalmává tette. Az Európa nyugati felében kivirágzó nagy nemzeti kultúrák (úm. angol, francia, német) olyan lépéselőnyre tettek szert, amely azt a látszatot teremtette, mintha ők találták volna fel a spanyolviaszt a világ kezdetétől fogva, és a siker egyetlen titka mások számára ezen nemzetek minél tökéletesebb másolása. Ezen gondolat vezetett el oly drámai változásokhoz, mint például a Meiji-restauráció Japánban, a kínai császárság megdöntése 1911-ben, az orosz forradalom 1917-ben, Atatürk forradalmi jelentőségű reformja Törökországban stb. Ezek sikere vagy sikertelensége egyértelműen bizonyítja azt a tényt, hogy egy bizonyos kultúrkör eredményeit azon kultúrkör belső szerves fejlődése hozza létre, s szolgai másolásuk, illetve átvételük csak csődöt eredményez. Európán belül a magyarság számára a kulturális küszöb nyilván kisebb volt, mint az ázsiai civilizációk esetében, de ami a kishitűséget illeti, a gát mégis óriási. Nyilvánvaló, hogy a szellemi élet infrastruktúráját úm. Magyar Tudományos Akadémia, egyetemek, tudományos lapok, stb. ki kellett építeni, és ezek esetében a nyugat eredményei meglehetősen könnyen átvehetők. De pontosan azért vehetők át meglehetősen könnyen, mert ez csak a váz, a tartószerkezet, amely többé-kevésbé kultúra független. Az igazi döntő tényező azonban az emberi tényező, mai szóhasználattal a soft -faktor. Ez az, amit málnási Bartók György lapidárisan a következőképpen fogalmazott meg az 1940-ben megjelent Faj. Nép. Nemzet. című tanulmányában: tudományt, művészetet, gépeket hozni lehet külföldről, lelket soha Aki egy nemzet tagja akar lenni, annak ebbe a hagyományba (értsd: a nemzet hagyományába) kell bele nőnie. Ez olyan tény, melyen semmiféle bölcsesség nem változtathat. 4 S ez itt a kulcs! Ezért csúszik félre minden olyan megfogalmazás, amely csak a külsőségekre figyel. Nem vitatjuk például Alexander Bernátnak azt a gondolatát, hogy a külföldi filozófiai szakirodalmat minél nagyobb mértékben le kell fordítani magyarra, hogy ezáltal is elősegítsük a filozófiai élet gazdagodását és a filozófiai 3 Lásd: C.M. Woodhouse: George Gemistos Plethon The Last of the Hellenes. Clarendon Press, Oxford A kötet megjelent 2004-ben elektronikusan a Mikes International gondozásában. Copyright Mikes International
10 műveltség elterjedését a magyarság körében. Alexander tevékenysége e téren több mint példamutató; ő nagybetűvel írta be magát fordítói tevékenységével a magyar szellemi életbe, amelyért csak hálásak lehetünk. Ha azonban ezen a ponton megállt volna a magyarság, akkor tényleg csak recepcióról lehetne beszélni és kizárólag katedrafilozófusokról. Az igazi áttörést azonban Böhm Károly valósította meg programjával, életművével és iskolájával, amely az autochton magyar filozófiai gondolkodásra fektette a hangsúlyt. Itt rögtön szeretném hangsúlyozni, hogy a mechanisztikus gondolkodást elkerülendő a lényeg nem a formális hatkötetes Az Ember és Világa című könyvsorozaton van, hanem abban a szellemiségben, abban a rendszerben és abban az emberi kiállásban, amely ezekből a kötetekből sugárzik. Böhm Károly bölcselete nem azért autochton magyar filozófia, mert magyarul írta, hanem azért, mert a magyar szellemiség talajából származik. Ezt jó tudatosítani magunknak. Mindezzel nem akarjuk a kizárólagosság látszatát kelteni. Böhmön kívül voltak más filozófusok is Magyarországon, akik alkottak, akár rendszert is. Szilárd véleményünk viszont az, hogy az ő megítélésüknél is ugyanazt a kritériumot kell alkalmaznunk: mennyire táplálkozik gondolkodásuk a magyar hagyományból, mennyire önálló az, s ebből a szempontból a nyelv mellékes. Ez nem kirekesztés, hanem tisztázás. Nem kell sárral megdobálni és kizárni senkit sem azért, mert nem a magyar szellemi kultúrkincsre épít. De a lényeget nem szabad elkennünk, mert a maszatolás nem segíti elő a tisztánlátást. A magyar filozófiai életnek a 20. század elejére egy eléggé erős bázisa alakult ki. Sajnálatos történelmi események ezt a fejlődést megakasztották, ideiglenesen visszavetették. Gondoljunk csak Trianonra, amely Böhm iskoláját szétszórta, életművének a magyar szellemi élet széles rétegeiben való diffúzióját megnehezítette. Majd jött a második világháború és a kommunista időszak, amelyben Magyarország szellemi életét béklyóba zárták. Ez egy tény, amelyet nem lehet és nem is szabad elhallgatni, azzal mindenképpen számolni kell. A Kárpát-medencében maradt önálló magyar filozófusokat elhallgattatták, néhányan Nyugaton találtak alkotói területet. Gondoljunk itt Brandenstein Bélára vagy Kibédi Varga Sándorra. Nekik köszönhetően beszélhetünk ebben a periódusban is önálló magyar filozófiáról. A hallgatás falán Hanák Tibor ütött jókora rést, az 1981-ben Nyugaton megjelent Az elfelejtett reneszánsz című könyvével. E mű katalizátorként működött a Kárpát-medencében is, nagyban elősegítve a magyar filozófiai hagyomány kutatását, az önálló magyar filozófiai tevékenység újjáéledését. Erre a meglevő bázisra kíván a hágai székhelyű Mikes International Böhm-Bartók Társaság építeni. Könyvkiadásunk közismert az egész világon, s erről lesz még szó ezalatt a néhány nap alatt. Ezt kívánjuk tovább bővíteni egy az egész világot behálózó magyar filozófiai szellemi műhely kiépítésével és felvirágoztatásával. A cél nem egy filozófiai iskola alapítása, hanem egy sokszínű szellemi műhely megteremtése, amely egyrészt a meglevő és gazdag magyar filozófiai hagyomány ápolását, annak kritikai feldolgozását tartja feladatának, másrészt erre a hagyományra építve a magyar filozófiai kultúra továbbfejlődésének elősegítését. Célunk természetesen nem partikuláris érdeket követ. A tét itt messze túlmutat a magyar szellemi életen. Egyetemes célokat követünk. Jelenünkben a nyugati kultúrkör komoly válságát éli át, bár a felszínen úgy tűnik, hogy minden a legnagyobb rendben van. A nyugati szellem azonban elvesztette önerejébe vetett bizalmát, egy leszálló ágban van, amelyben egyik felszínes divathullám a másikat követi. A nagy ázsiai kultúrkörök pedig magukra találtak, a politika, a gazdaság és a szellem területén. Oroszország, Kína, India, az arab világ és a többiek nagy rohamléptekkel veszik át a Nyugattól a kezdeményezést. Ebben a nagy versengésben csak azok a nemzetek maradnak talpon, amelyek képesek hagyományaikra támaszkodva, önálló értékek létrehozására. Böhm ezt nagy tisztánlátással fogalmazta meg 1881-ben a Magyar Philosophiai Szemle első számában: Mert végre is az eszmék azok, melyek az emberiség történelmét mozgatják s a történelmi események csak tört képei az eszmék megvalósulásra törekvő hatalmának. Ehhez a tisztánlátáshoz, e nagy történelmi feladat elvégzéséhez kívánok mindenkinek elég bátorságot, erőt és kitartást. Ebben a Mikes International aktív szerepet kíván betölteni. A tartalmat azonban élő, tenni vágyó és alkotni képes emberek tudják létrehozni. Ezek vagytok ti! Köszönöm szépen a megtisztelő figyelmet. Copyright Mikes International
11 Kissné Novák Éva Értékeink tegnap és ma A múltról, jelenről és jövendőről kevesen festettek drámaibb képet, mint József Attila a Minden rendű emberi dolgokhoz című versében. Ebből választottam előadásom mottóját: Magad vagy és magad maradsz magadnak rabul! 1 Végigtekintve a filozófiai történetén azt látjuk, hogy mindig azok a kérdések kerülnek az emberi gondolkodás centrumába, amelyek az adott kor gazdasági, történeti, társadalmi folyamatai által megfogalmazódnak, hangsúlyt kapnak, és a gyakorlatban nem körvonalazódnak a megoldási lehetőségek. Nem véletlen, hogy az újkor kezdetén az állam kialakulása, felépítése és benne a polgár helye, valamint a megismerés módszere és lehetőségei a fő kérdés, míg a XVIII-XIX század fordulóján a fejlődés lényege és annak hajtóereje kerül a középpontba. A XIX. század második felében és a század fordulóján az egyén, pontosabban a magára maradt egyén és az értékek mibenléte válik centrális kérdéssé. Nem egyszerű feladat kiemelni a korban zajló eseményekből a meghatározókat, de azt hiszem helyes, ha elsőként a közösségek széthullását említjük. A korábban egységesnek látszó polgári társadalom, és főként a polgárság maga, már az előző században egy gazdasági diferenciálódásnak indult, s ennek most már jól látható társadalmi, pozicionális, kulturális, politikai következményei lettek. A valamikor egységes ún. harmadik rend látványos különbségeket és ellentéteket hordozott, s ezek következtében mind inkább kis egységekre, érdekcsoportokra, családokra tagolódott. Jól nyomon követhető ez a folyamat a nagy családregényekben. Az egyre inkább magára maradó egyén önállóan kell megtalálja a maga helyét, célját a társadalomban, s ehhez értékekre van szüksége. Az értékeket általában három forrásból meríthetjük : a transzcendenciából pl. a platóni ideák, vagy a mózesi kőtáblák; a közösségeinkből, legyen az szakmai, települési vagy társadalmi csoport; az egyén saját magából. E tekintetben elsősorban arról lehet szó, hogy az ember maga értelmezi a fenti két forrás értékeit, tesz közöttük fontossági sorrendet, dönt azok tartalmi jegyeiről. Az általunk jelzett korban a transzcendens értékek kevéssé hatottak, különösen a polgárosult országokban. A maga létformáját, társadalmát megteremtő polgár hite jelentősen megkopott azon a racionalizmus által kikövezett s hosszú úton, amit Descartes-tól a XIX. századig megtett. Még ha hitét meg is őrizte részben, értékeit már nem a vallási tanításokból vonatkoztatta el, mert azokat a mindennapi élet nem igazolta vissza. Nem kapott jelentős segítséget a közösségektől sem, hisz a széthulló közösségek egyre divergáló értékeket közvetítettek tagjaik felé. Ebben a vonatkozásban a relatíve zárt közösségek, illetve az ő tagjaik voltak jobb helyzetben, amelyek önkéntes vagy rájuk kényszerített szegregáció miatt őrizték a maguk tradicionális értékeit. Ilyennek tekinthetők pl. a paraszti közösségek, ahol a viselettől az ételekig, a szokásoktól a dalokig, mesékig őrizték az ősi hagyományokat. Talán éppen ezért támad akkora érdeklődés ebben a korban a népi hagyományok iránt, mert életükben, értékeikben szinte tapintható a folytonosság, a múlt őrzése. A polgári nemzetállam fogalmát a polgár megteremti, de a fontos új vívmányok mellett hangsúlyozni kívánja a folytonosságot, keresi a gyökereit mind a nyelvben, mind szokásaiban, kultúrájában, történelmében. A romantika hatalmas lendülete, amellyel a dicső múltat keresi és magasztalja, jelentékeny mértékben ebből a vágyból táplálkozik. De bármilyen csodálattal is tekint a régi korok szokásaira, emlékeire, értékeire, azok a maga korában már nem nyújtanak eligazító támpontokat, nem segítenek az élet fontos, végső céljainak megfogalmazásában. Így az egyén egyre inkább magára marad ebben a súlyos kérdésben. Már nemcsak értelmeznie kell a transzcendens vagy közösségi értékeket, de magának kell kiválasztania azokat a világ kaotikus halmazából. 1 József Attila: Minden rendű emberi dolgokhoz Copyright Mikes International
12 Döntenie kell, hogy a különböző közösségek közül, melyekhez tartozik, melyik értékeit fogja követni, s melyeket utasít el. Kierkegaard úgy véli, hogy ebben a helyzetben az ember csak maga dönthet, és senkitől nem kaphat segítséget. Csak a választás komolysága, pátosza az, ami elvárható. Nem a jó és a rossz között választunk, hiszen ezt a választás pillanatában meg sem tudjuk ítélni gondoljunk csak a Vagy vagy eksztatikus előadás kezdő soraira. Filozófiai meditációra nagyon alkalmasak és szépek Kierkegaard gondolatai, de az egyén a maga mindennapi döntéseiben mégis keresi azokat a mérföldköveket, amelyekhez lépéseit igazíthatja, amelyek kijelölnek egy játékteret, amelyen belül maga választhat majd konkrét helyzetekben, s ezt nem, vagy kevéssé találja meg az egzisztencialista filozófiában. A század második felének értékválságát Nietzsche kiáltja világgá a Minden érték átértékelése című munkájában, félreérthetetlenül megfogalmazva a század betegségét a nihilizmust. Meggyőződése szerint ebből a kiutat az Übermensch jelenti, aki képes lesz önmagából új értékeket konstituálni. Az európai ember erkölcsi értelemben már túl van jón és rosszon parafrazálva művének címét, a kultúra hanyatlik, Isten halott, azaz sem a transzcendencia, sem a létező emberi közösségek nem alkalmasak arra, hogy értékeket fogalmazzanak meg az ember számára. Ahogyan szenvedélyesen fogalmazza az Ím ígyen szóla Zarathusztra Előljáró beszédében: Társakat keres a teremtő és nem holttesteket, nem nyájakat, nem hívőket. A vele teremtőt keresi a teremtő, azokat, akik új értékeket új táblákra írnak... Társakat keres a teremtő és olyanokat, a kik sarlóikat köszörülni tudják. Megsemmisítőknek fognak neveztetni és a jó és rossz megvetőinek. Ámde ők az aratók és az ünneplők.. 2 Nietzsche gondolatai megdöbbentőek, botrányosak, de nem lesöpörhetőek a filozófia palettájáról. Windelband így fogalmaz: Nietzsche Umwertung aller Werte-je nemhiába lett napjaink jelszavává. Az összes életviszony hatalmas, gyökeres megváltozásával értékeléseink átöröklött szubsztanciája valóban folyékonnyá vált Ebből az állapotból nőtt ki az új szükséglet egy filozófiai világnézet iránt, mely megragadta nemzedékünket amit ma a filozófiától elvárunk, az a maradandó értékekre való ráeszmélés, melyek a korok változó érdekei fölött egy magasabb szellemi valóságban vannak megalapozva, teljes tudatossággal éljük meg egyáltalában a történelmi mozgás legnagyobb problémáját: a személy és a tömeg viszonyát. S ebben az értelemben nyeri el az értékek általános érvényessége iránti kérdés a maga kultúrfilozófiai jelentőségét. 3 Az érték problémájának rendkívüli jelentőségét ismeri fel Böhm Károly is. Az értékek az ember életének irányait, céljait fogalmazzák meg. Értékeinkben mi magunk, gondolkodásunk, öntudatunk szabadsága mutatkozik meg. Ezért is tekinti az embert az egyetlen lehetséges kiindulópontnak az érték fogalmának tisztázásához. A való világnál fontosabbnak véli a kellő világát, s e kettő együtt adja az egész emberi világot. És most szemben találtam magamat két tudománynyal: az egyik arról szól, aminek meg kell történnie akár Magamban akár a Másban, a másik arról, aminek meg kell történnie, de csak akkor történik meg, ha Én vagyok. Mindkettő metaphysika; mert minden philosophia = metaphysika (de nem dogma). Nincs-e köztük összefoglalás? Hogy ne volna! Ama fix pont, mely a múlt és a jövő határát képezi, ugyanaz hozza létre a múlt (ismereti) és a jövő (akarati) tüneményeket; az Én maga fejti ki magából a való fonalait, melyek a múltat körülhálózzák, s belőle erednek azon csillogó szálak is, melyek jövőnket megalkotni vannak hivatva. Az a munka, mellyel az Én a multba és a jövőbe Magát kifejti, ez a világkép eredtető gyökere. S így a két metaphysikát egy hypermetaphysikai fogalomban lehet egyesíteni: az Én önállításának, a projectio fogalmában. Ettől a ponttól függ a philosophiának két félgömbje: a való világ képe (Ontológia) és a kellő világ ideálja (Deontológia). 4 Böhm kiindulópontja bizonyos mértékig hasonlít az egzisztencializmuséhoz, hiszen mindkettő az Ént, az egzisztenciát, a személyiséget választja filozófiája talpkövének, de mégis jelentős különbségek vannak felfogásukban. Kierkegaard önmagával is vitatkozó énje egy szánalmas korba belevetett egyén, aki mint érzékletes pókhasonlatában írja nem találja meg azt a szilárd pontot, amelyben megkapaszkodhat. 5 2 Nietzsche: Ím Ígyen szóla Zarathusztra. Előljáró beszéd 3 Windelband: Die Philosophie im deutschen Geistesleben des XIX. Jahrhunderts. Tübingen p. 4 Böhm Károly: Axiológia vagy értéktan Kolozsvár 1906.VI.-VII.p. [Megjelent elektronikusan 2006-ban a Mikes International kiadásában. Mikes International Szerk.] 5 Mi fog történni? Mit hoz a jövő? Nem tudom, semmit sem sejtek. Ha egy pók egy szilárd pontról leveti magát következményeibe, folyton csak üres teret fog maga előtt látni, melyben lehetetlen szilárdan megvetnie lábát, ha még oly jól szétterpeszkedik is. Velem is így van: előttem csak az üres tér, és a következmény, ami előre hajt, mögöttem van. Ez az élet visszájára van fordítva és iszonyatos, nem lehet elviselni. Copyright Mikes International
13 Böhm ugyan szintén látja saját társadalmának visszáságait, szigorú kritikáját nem is titkolja a maga koráról, de meggyőződése, hogy az ember a maga által teremtett világban, és elsősorban önmagában megleli azt a forrást, amelyből értékeit levezetheti. Ez a forrás az öntudat, amelyből mind az érték eredete, mind az értékelés folyamata megérthető és magyarázható. Az öntudat kialakulásának folyamatára, és tartalmának elemzésére (az ösztönök, az érzelmek, szenvedélyek, ismeretek stb.) most nem térek ki, csak azt a gondolatot kívánom hangsúlyozni, hogy az ember önértékeit vetíti ki a világra kezdetben öntudatlanul, majd egyre tudatosabban, s ezekben az értékekben önmagát ismeri fel. Kierkegaard kétségek között vergődő embere a szerencsétlen tudat Heller Ágnes kifejezését használva a különböző stádiumokban megkísérli teljessé tenni a maga szabadságát, szeretne megszabadulni a szorongástól, de ennek esélytelenségét maga a szerző borítékolja : a hit lovagjának álláspontjáig csak a kivételes kevesek tudnak felemelkedni. Böhm a szabadságot az Én természetes és attributív járulékának tekinti. Mint Kant kitűnő követője eleve tételezi a szabadságot, mint a homo noumenon lényeges és elvitathatatlan elemét. A szabadság és a szeretet az a két kitüntetett érték, amely mint önfenntartásunk követelménye és mint lényegünk elidegeníthetetlen sajátossága kutatásainak eredményeként megjelent. Ez a két érték motiválja az ifjút, midőn a tudomány és művészet ideáljai iránt lelkesedik, ez a férfit a tetteiben és gondolataiban és ez magasztosul önzetlenséggé az öregkor tevékenységében 6 Kierkegaard filozófiáját átlengi az irónia, amely időnként még fájdalmasabbá teszi a mondanivalót, időnként viszont feloldja és enyhíti a gondolat komorságát. Böhm filozófiájában nyoma nincs az iróniának. (A humor is az esztétikai érték tárgyalásakor jelenik meg.). A tudomány teljes és korrekt eszköztárát felvonultatva vezeti le az értékek létrejöttének és működésének folyamatát mindenkor gondosan ügyelve arra, hogy az ember méltóságán csorba ne essék. Böhm filozófiájában az Én, az ember olyan magas piedesztálra kerül, amilyenre a filozófiai gondolkodás történetében talán nincs is példa. Hadd idézzem! Az, mit ezen értékelésben a reflexio legmagasabb fokán álló Én3 magáról állít, a nemesség (dignity), a méltóság (Würde) tulajdonsága, Az abszolút Én azért állítja önmagáról, mert magát minden objektuma felett állóul felismeri és tudja; vagyis kiválósága és előkelősége (szó szerinti értelemben);s minthogy ezt affirmálja, azért ragaszkodik hozzá és szereti vagy becset tulajdonít neki Neki egyetlennek van azon minősége, hogy magát tárgyául tekintheti; egyedül ő tudja, hogy tárgyán felül áll, mely tőle függ és táplálkozik; ő az egyetlen kiváló és előkelő. S kiválóságának dokumentuma éppen az, hogy e kiválóságról és előkelőségről tud is Az Én természetes arisztokrata, az Istentől való király ; önmagát ezért legbecsesebbnek tudó Én, a büszke Én s mint ilyent állítja magát kiválósága folytán független mindentől, a mi másnemű. Ebben áll szabadsága s ezzel övé az uralom, vagyis a hatalom és a dicsőség mindörökké 7 Ha a patetikus szövegből kilépünk, és hétköznapi nyelven értelmezzük Böhm üzenetét, egyértelmű, hogy az ember önmagában kell megtalálja értékeit. Kant úgy fogalmazott, hogy az erkölcsi törvényt az embernek nem megismerni, hanem felismerni kell. Jó neokantiánusként Böhm sem kérdezi, hogy honnan és miként kerül az erkölcsi érték az emberbe, nem kutatja ennek társadalmi hátterét. De biztos kézzel mutat rá az ösztöneinkben, ítéleteinkben, az értékelés módozataiban, reflexióinkban az érték létére és megjelenési formáira. Nála gondosabban és pontosabban senki nem követi nyomon az ember fejlődését a pete állapottól a felnőtt öntudatos emberig, s ebben a folyamatban elsősorban arra figyel, hogy a biológiai változások miként alapozzák meg az ember értelmének, ítélő képességének, öntudatának változásait, fejlődését. Az öntudattal rendelkező ember magában leli meg értékeit, és állít fel közöttük egy emberhez méltó rangsort. Nem tagadja meg az élvezet értékét, de ennél magasabbra helyezi a hasznot és az értékek hierarchiájában a csúcsot az intelligencia foglalja el, mert ez a legnemesebb érték az emberben, ebben jut leginkább kifejezésre az ő tökéletessége, nagyszerűsége, kivételes volta. Böhm nem vitatja, s azt hiszem mi is egyet értünk vele, hogy az ember testi adottságai pl. ereje, szépsége fontos érték lehet. De meggyőződése, hogy a valódi érték nem ebben rejlik, hanem az ember gondolkodásában, öntudatában pl. abban, hogy erejét vagy szépségét miként és mire használja. És ez mindazoknak a belső értékeknek a függvénye, amelyeket önmagunkban fejlődésünk, tegyük hozzá neveltetésünk, vagy ha így röviden fogalmazhatjuk szocializációnk során kialakítottunk vagy különféle hatások eredményeként kialakulni engedtünk 8. Ezeket az értékeket keressük a bennünket körülvevő világban, ezeknek örülünk, egyáltalában ezeket ismerjük el értékként, becsüljük, akarjuk megszerezni, vagy törekszünk olyanná válni, mint amit az adott érték tartalmaz. 6 Lásd erről Böhm Károly: Ember és Világa II. kötet Előszó, ill. 332.p. [Megjelent elektronikusan 2004-ben a Mikes International kiadásában. Mikes International Szerk.] 7 Böhm Károly: Az Ember és Világa III. kötet Kolozsvár p. 8 Ez az a probléma, amit Böhm a maga rendszerében nem vizsgál. Az értékátadás folyamat nem jelenik meg filozófiájában. Copyright Mikes International
14 Ez kétségtelenül egy szubjektivista érték felfogás. A maga szubjektivitását Böhm mindig is hangsúlyozta. De egy olyan korban, amikor az egyén szándékaitól függetlenül is egyedül marad, magányos lesz vagy lehet, amikor tehát a szubjektumnak magának kell döntenie ilyen súlyos kérdésekben, akkor talán csak egy ilyen szubjektumra alapozott értékelméletnek van igazán létjogosultsága. Ezt a tényt a kortárs magyar gondolkodók közül csak a legjobbak ismerték fel. Fogalmazhatunk úgy, hogy Böhm jelentősen megelőzte a maga korát. A nagy pályatárs Schneller István Böhm temetésén mondott gyászbeszédében többek között a következőket mondta: Bezzeg más lett volna a híred hazánkban, hogyha műveidet németül adod ki s a német szakvélemény Téged hazánkban is naggyá, ismertté tett volna. De Te nem ezt akartad. Minek vizet vinni a Dunába, minek gyarapítani a német filozófia dicsőségét magyar ember német művével! A magyar haza dicsőségét kívántad, ha nem is ma, úgy biztosan évtizedek múlva magyar ember magyar művével gyarapítani. Magyar hazádnak magyar műveddel kívántál szolgálni, nem törődve a magad, egyedül csak hazád dicsőségével. 9 Schneller mondandójának igazságát nem óhajtom vitatni, de hozzátenném: a kor átlagos hallgatója, olvasója, értelmisége nem értette meg Böhm gondolatainak nagyon is előre mutató üzenetét. Valóban csak a legkiválóbbak, mint a Böhm Károly Társaságba tömörülő nagyszerű tanítványok Bartók Györggyel az élen értették meg Böhm gondolatainak újszerűségét, és a benne rejlő páratlan lehetőséget: az élet egészét átfogó tudományos rendszert alkotott. Olyan rendszert, amely az ember és a világ viszonyának átértelmezésével lehetőséget kínál más elméletek, más tudományterületek tételeinek az eddigiektől eltérő, modern magyarázatára. (Hadd említsem meg, hogy a modern fizika és Böhm gondolatai bámulatos módon összecsengenek. Erről tartottam az idén előadást egy New Yorkban rendezett konferencián). Böhm aranyhidat kínál a teológia megtorpant elmélete számára is. Ő maga nem volt vallásos, és a filozófia és teológia vitájában egyértelműen a filozófia igazságát hirdeti, sőt felfogása szerint az ember fölé még Isten sem helyezhető. De ez a filozófia, amelyben az ember, az Én kitüntetett szerepet kapott, melyben a szabadság, az akarat, az öntudat legfőbb tartalmát adják, s melyben az öntudat gyarapodásával együtt világunk is gazdagodik, s mind teljesebben öleli magába az igazságot; ez a filozófia nagyon alkalmas az egyes ember felelősségére, akaratszabadságára építő protestáns vallások hitével és tételeivel való összekapcsolásra. Nem tekinthető véletlennek, hogy Böhm tanítványaiból a református egyház több kitűnő személyisége, tisztségviselője kerül ki, akik a maguk módján tovább viszik Böhm gondolatait. Ez a filozófia a régi teológia természetfeletti metafizikája helyébe egy tudományos világképet illeszt, amely az ember szellemi világaként értelmezhető, s melyben az értékeket az ember deklarálhatja, de viselni is kell érte a felelősséget. Ez a filozófia nem tesz engedményeket a teológiának, de nem is kíván tőle koncessziókat. Úgy vélem ez az a pont, ahol átlendülhetünk mai korunkba. Ez csak az időben jelent nagyobb ugrást, de a létező problémák tekintetében, különös figyelemmel az értékekre, majdnem ugyanaz a helyzet vázolható fel, mint amiről előadásom kezdetén szóltam. Ha egyetlen belátom kissé sommás mondattal kellene jellemezni az elmúlt századot, akkor azt mondhatom, hogy nincs olyan érték, amelyet ez a század ne sározott volna be. Egyaránt devalválódtak a jobb- és a bal-oldali értékek, a konzervativizmus és a modernizmus értékei és sajnos a velük kapcsolatos szervezetek és intézmények is. Így mind az értékek maguk, mind hordozóik hiteltelenné váltak. Jól jellemzi ezt a hangulatot Adorno gondolata: Auschwitz után nem lehet többé verset írni. De az ember nem tud értékek nélkül élni! S hol kereshet célt, támaszt az életéhez?! Természetesen önmagában és valódi vagy illuzórikus világában, melyet szintén nagyrészt maga alkotott. A modern ember tehát bár sosem hallotta Böhm Károly nevét de pontosan az általa megfogalmazott elvek szerint építette fel az életét. Ma is igaz, hogy a közösségeink széthullanak, mint gyakran fájdalmasan tapasztaljuk még a legkisebb közösségek, a családok is. A hatalmi szóval létrehozott közösségek tartalmilag kiüresedtek. A hitéletet vizsgálva ellentmondásos jelenségeket figyelhetünk meg. Amíg egyik oldalon a tradicionális nagy egyházak folyamatosan veszítenek híveket, a másik oldalon a különböző kis egyházak, szekták egyre növekvő tábort mondhatnak magukénak. Talán éppen az imént említett közösségi hiányt vélik pótolni, ugyanis a leggyakrabban hangoztatott két érték, amellyel híveket toboroznak: a szeretet és az összetartozás. Ha tehát ezek nem elégítik ki a gondolkodó embert, akkor önmagában kell megkeresnie azokat a kapaszkodókat, amelyekkel eligazodik ebben a kaotikus világban. A helyzetet csak bonyolítja, hogy táguló világunk, növekvő mozgási lehetőségeink révén mind több, gyakran egészen eltérő kultúrákkal, értékekkel találkozunk, amelyekhez való viszonyunkat csak saját értékeink prizmáján átnézve tudjuk megítélni, kialakítani. Én szívesen fogalmazom úgy, hogy értékeink jelentik azt a lelki csontvázat, amely tartást ad életünknek, Énünknek éppúgy, ahogyan tényleges csontvázunkra épül testi valónk. Ez a lelki csontváz lassan épül fel életünk során különböző hatások eredményeként, de nem az Én öntudatos munkája 9 Schneller István: Gyászbeszéd a sírnál. In: Kajlós (Keller) Imre: Dr Böhm Károly élete és munkássága Besztercebánya 1913, a Madách Társaság kiadása 408.p. [Megjelent elektronikusan 2006-ban a Mikes International kiadásában. Mikes International Szerk.] Copyright Mikes International
15 nélkül!!! Ezért tökéletesen osztom Böhm felfogását, mely szerint az ember maga teszi azzá magát, ami. Az öntudatos Én maga választja meg, és maga értelmezi értékeit, tehát felelős is értük. Igaz döntéseinkben, választásainkban gyakran nem, vagy nemcsak értékszempontok hatnak (pl. választanom kell a jól fizető vagy a kreatív munka között és több gyermek eltartásáról kell gondoskodnom, akkor nyilván az előbbit fogom választani.) Mégis úgy vélem, hogy belső tartásunkat, Énünket, emberi minőségünket, ahogyan a mindennapi tudat nyelvi formája nagyon tömören fogalmazza: emberségünket értékeinken lehet lemérni. Az egyén feladata ma azért is nehéz, mert bizonyos értékek jelentős túlsúllyal kínálják magukat, mondhatnánk oly divatosak, hogy az óvatlan ember elhiszi, hogy ez vezet a teljesebb, a boldogabb élethez. A technika eluralkodásának korában hajlamosak vagyunk azt hinni, hogy magát a technikát birtokolni önértéket jelent. A média különböző formái arról igyekeznek meggyőzni bennünket, hogy a modernitás lényegét a legújabb technika használata jelenti. Úgy tűnik, hogy törekvéseink középpontjában az aktuálisan legújabb technikai vívmány megszerzése található: már családonként több tv-vel rendelkezünk, így a családtagok teljesen önállóan értsd szeparáltan, egyedül, magányosan nézhetnek tv-t, s benyomásaik, élményeik megosztásának a vágya is eltűnik életükből. A különböző hordozható eszközök, pl. CD, a laptop, valamilyen elektronikus játék stb. biztosítják, hogy az utazás, a várakozás minden pillanatát kitöltse valami szórakoztató dolog, s ezek sokféleségéről a technika valóban gondoskodik. A mobil telefon bár belátom sokszor valóban jó szolgálatot tesz, de hatékonyan hozzájárul a kapcsolatok elvékonyodásához, felületessé válásához. Nem kell meglátogatni a nagyit, hisz felhívhatjuk telefonon. Igaz, így nem látom, s ezért elhiszem udvarias és tapintatos válaszát, hogy jól van, s elaltatom lelkiismeretem szavát, hiszen én érdeklődtem felőle. A számítógép kezdettől fogva individuális műfaj. Egy okos, segítőkész gép, és az ember kapcsolata. A munkánkban valóban lényegi változást jelentett. Aki még emlékszik a tradicionális írógépek korára, az képes átélni azt a forradalmi változást, amit a szövegszerkesztő hozott pl. az írástudók tevékenységébe. De a számítógép nem állt meg a munka világánál, úgyszólván átrendezte életünket. Tudom, hogy az interneten keresztül kapcsolatok köttetnek, és különösen nagy távolságok esetén gyors és hatékony kommunikációt tesz lehetővé. De gondolkodtunk-e már azon, hogy milyen más tartalmakat hordozott az a kapcsolat, amelynek része volt a személyes kontaktus, egymás fizikális érzékelése, és az az öröm, amit a másik tényleges és nem csupán virtuális jelenléte okozott?! Emlékszünk-e még arra, amikor egy hivatalt, egy szolgáltató céget felhívtunk és emberi hang vette fel a készüléket, nem egy gép, amely megkínál kérve kelletlen egy menüvel, és szerencsés esetben is hosszú percekig tart amíg az érintett ügyben eljutunk az illetékesig?! Nem folytatva a kérdéseket csak annyit fogalmaznék meg: ezek a technikai eszközök ma már természetes részei életünknek, de olykor mintha öncéllá válnának, s a velük való foglalkozás kiszorítana olyan más tevékenységeket, amelyek fontosságát nehéz elvitatni. Az ún. Guttenberg galaxis háttérbe szorulása az egyik jel, de nem az egyetlen ebben a vonatkozásban. Úgy vélem kimondható, hogy a fejlett világ a technika mindenhatóságának bűvöletében él. Napjaink divatja a testépítés, amely a testre is úgy tekint, mint egy remekül összerakott szerkezetre, de amelynek egyes részei tökéletesíthetők, még jobb teljesítményre késztethetők. De nagyon gyakran a testet pusztán célnak tekintik, és csak arra koncentrálnak, hogy az izmok látványosan kidolgozottak, hatalmasak legyenek függetlenül fizikai teljesítőképességüktől. Itt a tökéletes alak, a forma öncélként jelenik meg. Véleményem szerint ez az elidegenedés egyik formája, amelyben az ember a maga teljességét, lényegét veszíti el. A magukat plasztikai műtéteknek alávető nők hasonló tévutat követnek. Kérdésem: a hatékonysági elv eluralkodásának időszakában észrevesszük-e még az ún. emberi értékeket? Individuális korunk legtöbbet hangoztatott értéke az egyén, a személyiség és annak önállósága, autonómiája, szabadsága. De vajon nem tévesztjük-e össze a szabadságot a szabadossággal, az önállóságot a magánnyal, az autonómiát az önkénnyel? A kultúra eltömegesedésének időszakában tudjuk-e, hogy személyiségünk tudatos alakítása során mire kell figyelnünk. Mit kell megőrizni nemzeti, helyi vagy családi tradícióinkból? Mit kel,l illetve mit érdemes elraktározni a ránk zúduló információ áradatból? Az ún. szórakoztató ipar gazdag kínálatából, amely már a kicsiny gyermeket is célba veszi és eléri, mit válasszunk, mit engedjünk átfolyni a lelkünkön? Súlyos kérdések ezek, amiket a mindennapi gondolkodás gyakorta megkerül, nem meditál rajta. Csak azok a szakemberek teszik fel, akik hivatásuknál fogva próbálnak választ keresni a fenti kérdésekre, vagy úgy is fogalmazhatnám, hogy kiutat szeretnének találni értékzavarainkból. Tény, hogy felgyorsult világunk kevés időt ad általában a választásra, s talán magunk is hibásak vagyunk abban, hogy sokkal több gondot fordítunk külső megjelenésünkre, birtokolt tárgyainkra, mint saját bensőnkre, lelki csontvázunkra, ahogyan én nevezem. Már Rousseau azt tanácsolta szeretett Sophie-jának, hogy a háborítatlan természetbe vonuljon vissza csendes meditációra, s nem csekély iróniával jegyzi meg, hogy az érintetlennek hitt erdő mellett harisnyagyárat talált. Mai kikapcsolódásaink tipikusan zajosak, eszköz igényesek (gondoljunk csak pl. a diszkóra, mint jellegzetes modern szórakozási formára!), tömegesek (lásd a divatos nyaralási útvonalakat!), nagyon sok szempontból manipuláltak. Talán magunk Copyright Mikes International
16 sem vesszük észre, hogy a mindennapi teendők sokféleségéből kiszakadva még a pihenés, a rekreáció formáiban is csak a szabadság illúziójával ajándékozzuk meg magunkat, s nem a valódi szabadsággal. Hogy foglyai vagyunk a magunk építette kapcsolatainknak, melyeket nem valódi, hanem vélt vagy színlelt érzések tartanak össze. Ha összevetjük életünk nyereség és veszteség oldalát nehéz megmondani, hogy melyik a súlyosabb. Egy folyamatosan gazdagodó ismeretrendszerrel büszkélkedhet a modern ember, amely jelentősen átértelmezi világképünket, de amely egyúttal új félelmekkel, veszélyekkel is megterheli világunkat. (Elegendő a haditechnika fejlődésére gondolni. A csillagok háborúja ma már nemcsak egy fantasztikus mese.) Nyertünk olyan technikai eszközöket, amelyek kiszélesítik a világot, közel hozzák távoli földrészek és kultúrák eseményeit, lehetővé teszik, hogy nagy távolságokra is eljussunk, de meggyengültek közeli kapcsolataink, kiüresedtek, érzelmileg sivárrá váltak baráti, kollegális és egyéb viszonyaink. Tudjuk mi történik tőlünk több száz kilométerre, de nem tudjuk mi van a szomszéddal. Mi nők kiküzdöttük az emancipációt, de ennek ára a lovagiasság eltűnése, de legalább is elhalványodása. A fiatal generációban megfigyelhető unisex, vagy ami ezzel szorosan összefügg: a nemi jellegek túlhangsúlyozása arra mutat, hogy ezen az úton is elvesztettünk valamit emberi lényegünkből. Elvesztettük tradíciókba ágyazott hitünket oly annyira, hogy nemcsak Istenben, de magunkban, s ezért a másik emberben, a szeretetben, az értelmes, teremtő munkában sem tudunk hinni. Gyakran zavaros, végig gondolatlan eszmék áldozatai leszünk, vagy ami talán még ennél is rosszabb üres, értékhiányos életet élünk. S ezt a hiányt akarjuk pótolni mesterséges szerekkel, amelyek pillanatnyilag felgyorsítják vagy éppen tompítják életfunkcióinkat, s ezáltal szebbnek, elviselhetőbbnek látjuk a magunk által teremtett világot. Tudom könnyebb az értékválság tüneteit felsorolni, mint rámutatni pontosan az okok együttesére. Nem is vállalkozom erre, a jelenlévők mindegyikének van bizonyára teoriája a legjelentősebb kiváltó okokról. Ebben éppúgy benne van a tudománynak, az elmélet embereinek, mint a politikának vagy a hatékonyságot, a mennyiségi növekedést mindennél fontosabbnak ítélő gazdaságnak a felelőssége. Azt is tudom, hogy a kiemelt jelenségek önkényesek, hisz nem a teljesség, hanem a példák felmutatásának igényével közeledtem hozzájuk. Konferenciánk témája teendőink a magyar filozófia ügyében. A kérdés tehát az, mit tehet e jelzett értékválság oldása érdekében a magyar filozófia? Ha a megoldás felé vezető utat szeretnénk kitapogatni, akkor arra kell figyelnünk, amit a magyar filozófia kiváló művelői ránk hagytak. Meggyőződésem, hogy mindaddig, amíg társadalmi méretekben nem találunk gyógyírt a problémákra, és erre nem látszik komoly esély addig az egyénnek önmagában kell megtalálni a kapaszkodókat. Önmagunkból kell újraépíteni azt a világot, amelyben élni tudunk, amelyben az eszközértékek és a célértékek jól elválaszthatók. Ahol az eszköz legyen az számítógép, autó, lakás stb. csak eszköz lesz életünk komfortosabbá, kellemesebbé tételéhez, de a cél a mi énünk gazdagabbá tétele, személyiségünk mind teljesebb kibontakoztatása, s ebben nem a külső jegyek a legfontosabb meghatározók. Hadd hivatkozzak ismét Böhm Károlyra, aki megfogalmazta: nemes csak az intelligentia 10. S az intelligencia értéke a tisztaságában, öntudatosságában, szabadságában van. Úgy hiszem ma sincs jobb kiindulópont értékrendszerünk megteremtéséhez, mint az, amit Böhm ajánl. Az egyénnek magának kell megtalálnia és tartalommal megtöltenie azokat az értékkategóriákat (szabadság, tolerancia, kreativitás, modernizmus, szeretet stb.), amelyekhez életét igazítani próbálja. Ez természetesen, egy ilyen individuális korban nagy felelősség, és nagyobb feladat, mint amikor a készen kapott értékeket kellett saját nyelvünkre lefordítani. Saját tennivalóink: A magyar filozófia etikai örökségének kutatása. A kortárs etikai irányzatok kutatása A filozófia többek között arra tanít bennünket, hogy mindig az a modernizáció volt eredményes, amely épített a hagyományra, azaz az új értékeket a régi értékrendre építette rá. Nem tökéletesen új értékekre van szükségünk, hanem arra, hogy újra megtaláljuk a régi értékekben rejlő üzenetet, hogy hűségesek legyünk hozzájuk, ahogyan Comte Sponville tanácsolja: Hűségesnek lenni a gondolkodás szempontjából azt jelenti, hogy nem utasítjuk el eszméink megváltoztatását (mint a dogmatizmus teszi), sem nem rendeljük őket alá valami másnak, mint önmagunk (az a hit), sem nem tekintjük őket abszolútumnak (fanatizmus); azt jelenti, hogy jó és alapos ok nélkül nem változtatunk rajtuk. 11 Majd kissé lejjebb még hozzáfűzi: 10 Böhm Károly: Az ember és világa III. kötet Kolozsvár p. 11 André Comte Sponville: Kis könyv a nagy erényekről Osiris K. Budapest, l p. Copyright Mikes International
17 Hűséggel nem az egyetemes erkölcsi törvény időtlenségének, hanem egy érték történeti voltának, a múlt bennünk élő, mindig sajátos jelenlétének vetjük alá magunkat, legyen szó akár az emberiség múltjáról általában vagy sajátosabban a magunk vagy szüleink múltjáról.. Arról van itt szó, hogy ne áruljuk el azt, amit az emberiség önmagából csinált, ami bennünket megalkotott. 12 Ezt kell(ene) szem előtt tartani minden embernek, ezt a tudást kell elsőként tovább adni gyerekeinknek, tanítványainknak, hogy József Attila drámai sorai ne váljanak önbeteljesítő próféciává. Úgy kell(ene) meglelni a bennünk lévő értékeket, a bennünk lakozó erkölcsi törvényt, azaz úgy kell megismerni és kiteljesíteni önmagunkat, hogy abból ne rabság, hanem szabadság fakadjon, ne ellentét hanem az ellentéteket egybefogó harmónia legyen. 12 Uo p. Copyright Mikes International
18 Mariska Zoltán A philosophia perennis lehetőségei egykor és ma A philosophia perennis mint eszmény A Mikes Symposion tervezett programjának teljesítéséhez az újrakezdés igényével lát hozzá, hiszen a magyar filozófiai kultúra múltjának további kutatását a jelen aktuális feladataként határozza meg. A közel húsz éves kutatómunka eredményeinek mégoly vázlatos áttekintése új szempontok érvényesítése révén tud összhangot teremteni jelen és múlt között, feltételezvén, hogy valóban új helyzet teremtődött nemcsak a filozófia, hanem a kultúra egészének művelésére nézve is. Az összegző áttekintés, az újrakezdő folytatás és a fontosnak tudott kapcsolatteremtés hármas célkitűzése itt és most kizárólag a philosophia perennis elveivel összhangban fogalmazódik meg, pontosabban a philosophia perennis segítségét reméljük ahhoz, hogy valahogyan igazolást nyerjen a hármas célkitűzés a Mikes Symposion nyitó konferenciájának programjában. A philosophia perennis tág értelmezése segít egységet teremteni az elvileg különböző célkitűzések között. Először is maga az elv történeti-kultúrtörténeti jellegű, amennyiben egy-egy történeti-kultúrtörténeti, illetve filozófiatörténeti időszak retrospektív értékelésére alkalmas. Úgy, hogy egy adott időszak filozófiáját annak társadalmi kapcsolataiban, összefüggéseiben elemzi, s az összefüggések tisztázását egy létező filozófiai kultúra létezésének magyarázatára használja fel. Ennyiben feltétlenül segítség a magyar filozófia kutatásában. Csak ki kell mondani, hogy a hazai filozófiatörténet időben nem egységes, hanem olyan különböző időszakaszokból áll, mely időszakaszokban egészen mások voltak a filozófia művelésének külső, nem elméleti, hanem általánosságban vett társadalmi feltételei. Egyszerűen fogalmazva: nem ártana egyszer konkretizálni és részletezni, hogy Minerva baglya miért és hogyan kezdte nálunk is későn repülését. A philosophia perennis természetéből fakadóan módszertani egységet szolgáltat, mely egység oly fontos a kutatás számára, hiszen a tematikus sokféleség közös platformját hivatott garantálni. Önmagában ugyanis a philosophia perennis mégiscsak egyfajta tematikus egység garanciája, noha ez az egység távolról sem a középkori örök filozófia eszméje, melynek azért a modern neoskolasztikában is vannak számottevő megnyilvánulásai. A tág értelmezés sokkal inkább a filozófia nevében fellépő írástudók művekben manifesztálódó közös élményének lefedésére szolgál, s arra a kétségbevonhatatlan elkülönültségre utal, melyet a filozófia fel tud mutatni saját identitása igazolása jegyében a szellemiség más megnyilvánulásaival szemben. A holizmust elkerülendő csak az alkotói morál nietzschei koncepciója segít abban, hogy maga a philosophia perennis ne állandó, standard témák elnevezésére, hanem a filozófia társadalmi nyilvánosságának változásaira, s a változások révén előálló újabb és újabb célkitűzések közös jegyére utaljon. S végezetül a philosophia perennis talán végre egymás mellé tudja tenni a filozófiai kultúránk múltját és jelenét, mint ahogy enyhíteni hivatott azon a bántó megkülönböztetésen is, mellyel még mindig elválasztjuk a magyar filozófiát az európai filozófiatörténettől, mintha két külön történetről lenne szó. Célkitűzései alapján a philosophia perennis itt egyszerűen egy eszmény. Előfeltevése szerint valóban új fejezet kezdődik a magyar filozófia kutatásában, tehát a témában érintettek saját elveik újragondolásával járulhatnak hozzá a tényleges újrakezdéshez. Jelen sorok írójának meggyőződése, hogy amennyiben a philosophia perennis történetileg az önállóan művelt, a tematikus sokféleség egységét felmutató magas szintű filozófiai kultúrát nevezi meg, akkor a vázolt programban alkalmas az egyes történeti időszakok átfogó értékelésére, dokumentálva ezen eszmény meglétét, kimondva ugyanakkor esetleges hiányát is. A differenciált kultúrtörténeti értékelés előzeteseként ki kell mondani továbbá, hogy bizonyos időszakokban létezett nálunk ez az eszmény, mert biztosítva voltak a megfelelő külső feltételek, s mert megszülettek a philosophia perennis eszményének megfelelő filozófiai dokumentumok is. Arról nem is beszélve, hogy ma is biztosítva van a filozófia művelésének összes külső, társadalmi feltétele. Csak legyen, aki csinálja. A teendőkről Konferenciánk Bartók Györgytől kölcsönzött elnevezése Teendőink a magyar filozófia ügyében ügynek, közös és vállalásra érdemes feladatnak nevezi a magyar filozófiát. A nagyon is tanulságos témamegjelölés figyelmeztetése szerint a kutatás nem egyéni vállalás, a széttartó irányok egybehangolása csapatmunkát igényel akkor is, ha nincs túl nagy kedvünk az együttműködésre, s hajlamosak vagyunk Copyright Mikes International
19 összetéveszteni a kutatásban vállalt parciális feladataink teljesítését a filozófia terén vállalható egyéni ambícióinkkal. Bartók írásaiban egyébként nagyon is egyértelműen elkülönül egymástól két szempont: nem mindegy, hogy Bartók kutatói-történészi alázattal mutatja be egy korábban élt magyar filozófus gondolatvilágát írásainak elemzésével ha már a magyar filozófia ügye fontosnak tudott ügy, vagy pedig saját elméleti törekvéseinek igazolása érdekében használja fel korábban élt teoretikusok téziseit, azaz saját hivatkozási bázisában magyar filozófusok éppúgy szerepelnek, mint a filozófiatörténet klasszikusai. A többes szám első személy időtlenséget sugall, feltételezvén, hogy mindig lesznek közösen vállalt és meghatározható teendők a magyar filozófia ügyében. A mindenkori aktualizálás egymás mellé teszi a jelent és a múltat, sőt a jövőre való utalás mozzanatát is tartalmazza azok számára, akik szerepet óhajtanak vállalni ezen a területen. Nem lényegtelen felismerés továbbá, hogy Bartók-féle program a magyar filozófia létezését magától értetődő előfeltevésként fogadja el. Bartók bizonyára nagyon csodálkozna, hogy mennyi tintát és papírost, energiát pocsékoltunk el annak bizonygatására, hogy létezett-e egyáltalán az, melynek kutatásában ő egyszerűen csak az aktualizálható teendők kijelölését tartotta fontosnak. Lassan húsz éve, hogy a magyar filozófiai kultúra múltját mégoly viszonylagos szisztematikussággal is, de elkezdtük kutatni. Annak idején ki lehetett használni az adódó történelmi lehetőséget. A szocializmus utolsó éveiben annak elmélete, ideológiája, sőt gyakorlata sem támasztott semmilyen akadályt egy ilyen jellegű vállalkozás elé. Érdemes tudatosítani, hogy a közel húsz év összes eredménye sem tudott igazi frontáttörést hozni, összes eredményeink ellenére sem sikerült filozófiánk történelmi-kultúrtörténeti szerepéről igazi szintézist megfogalmazni, semmiképp sem sikerült a magyar filozófia és az európai filozófia trendek összekapcsolásában bármilyen eredményt felmutatni. Eredményeink azonban így is számba vehetők, illetve alkalmasak bizonyos általánosítható, ha úgy tetszik, paradigmatikus következtetések levonására. Mellesleg kettőt már meg is tettünk. Bár valószínűleg sohasem lesznek igazán világosak a magyar filozófiai teljesítmények értékelési elvei, remélhetőleg a jövőben immáron soha senki nem teszi fel azt a kérdést, hogy egyáltalán létezett-e magyar filozófia. A magam részéről kijelentem, hogy eddig sem voltam, s ezután végképp nem leszek hajlandó részt venni olyan közös vállalkozásban, amely ezt a számomra nyilvánvaló álkérdést bármilyen formában és módon respektálja különösen, ha magát az álkérdést az adott vállalkozás saját elnevezésében fogalmazza meg. Lásd a Magyar Tudományban megjelent körinterjút, Létezik-e magyar filozófiai hagyomány? címmel! Továbbá, amennyiben az újrakezdésben ily módon kerül egymás mellé a filozófiai múlt és jelen, a jövőre utalásról nem is szólva, akkor sajátos szimbiózisba kerül a tulajdonképpeni téma a kutatás elveivel és módszereivel. Röviden: mi magunk is a magyar filozófia részévé válunk, hiszen viszonyunk saját filozófiai tradíciónkhoz egyáltalán nem lehet közömbös, egy teljesen új világhelyzetben beszélünk újrakezdésről, új programról és célkitűzésekről. Mi sem tértől és időtől, társadalmi-történelmi körülményektől függetlenül végezzük munkánkat. Ahogyan a szocializmus hosszú évtizedeiben sokáig tabunak számított a magyar szellemi kontinuitás témája, úgy a rendszerváltásnak nevezett folyamat egyik részeleme lett ugyanennek a kontinuitásnak a keresése, ám a térség országai nemrégiben Uniós államok lettek, s ez az összefüggés teljesen más reprezentációt diktál többek között a filozófia számára is. Roppant egyszerűen meg lehet fogalmazni az adódó súlyos kérdést: Maradhatunk-e továbbra is saját ezotériánkban vagy saját identitásunk tudatos vállalásával ki kell lépnünk a megváltozott nyilvánosság új fórumára? A kérdés túlmutat a filozófián, de rá is tartozik. Nem mi változtunk, a helyzet változott, de nagyon. A megváltozott világhelyzetben egyszerűen tarthatatlan az a személetmód, ahogyan eddig saját meglévő eredményeinkhez viszonyultunk. Megdöbbentő, hogy az alig néhány évvel ezelőtti imént említett körinterjú, amely álláspontok kifejtésére szólította fel a témában érintett szakértőket, egy 1657-ből származó Apáczai Csere Jánostól származó idézettel akarta illusztrálni a magyar filozófia kutatásának jelenlegi helyzetét. Minden tiszteletem Apáczai Csere Jánosé, de először is a történet messze nem róla szól, továbbá pedig azért mégiscsak történt egy s más a magyar kultúrtörténetben akár az ő küzdelmes életének időszaka óta is. A mottónak használt idézet, másik két idézett gondolat társaságában (az egyik Erdélyi Jánostól és 1857-ből, a másik Alexander Bernáttól és 1893-ból származik) édesbús és jellegzetesen magyaros melankóliát sugall. Azt sugallja, hogy bárki bármit is mondhat a körinterjú során, nem változott semmi a magyar filozófia ügyében Apáczaitól a 20. század végéig. Na, ez biztosan nem igaz. Amíg Apáczai panaszkodásában a magyar szellemi élettől teljesen idegennek mutatta be a filozófiát, addig Alexander saját egyéni véleményében immáron az addigi eredmények elégtelenségéről és jövőre utaló pesszimizmusáról nyilatkozik. Következik-e ebből, hogy a mai magyar szellemi élettől is oly idegen a filozófia, mint Apáczai korában volt? Kitörni innen csak úgy lehet, ha egyértelművé tesszük, hogy a magyar filozófia az egyes társadalmitörténelmi szituációkban egymástól igencsak különböző módon kereste és találta meg saját identitását, már Copyright Mikes International
20 csak azért is, mert más és más feltételek és lehetőségek között különböző célokat tűzött ki magának. S itt valóban el kell választani a tulajdonképpeni kutatás szempontjait és módszereit minden más elméletalkotó szemponttól. Semmilyen kutatás nem nélkülözheti azon társadalmi-történelmi körülmények számbavételét, melyek kívül vannak ugyan egy-egy elméleti próbálkozáson, de figyelmen kívül hagyásukkal elvesznének bizonyos motivációk, melyek elméletalakító módon befolyásolták egy-egy teoretikus célkitűzéseit, programját. Hogy ne valami rosszízű vulgáris szociologizálás rémével kelljen szembenézni, egyedül Nietzschére legyen szabad hivatkozni: ő a filozófiai megértést az úgynevezett alkotói morál megértésével azonosította, szerinte a filozófiai foglalatosság helyes irányultsága nem az alkotótól a szövegekig, hanem a szövegektől az alkotó egyéniség felé tart. Valójában meg kellene érteni, miért és hogyan született épp az olvasott szöveg, tehát magát az alkotót kell megérteni a szövegek segítségével. A philosophia perennis és a hagyomány A kutatás és az elméletalkotás elvi megkülönböztetése talán segít helyretenni egy másik standard problémát is: a magyar filozófia hagyományként való értelmezése is felelős abban, hogy létezéséről vitatkozgathassunk hiszen erről is szóltak korábbi diszkusszióink. Meglátásom szerint hagyomány és modernség csak látszólagos ellentmondásban állnak egymással, valójában az elméleti folytathatóság lehetőségén meditálunk ilyenkor. A történetiség dimenziójában a filozófiai kultúra múltjának plauzibilis feldolgozása egyszerűen nem azonos annak hagyományszerű felfogásával, így ez megint egy rosszul artikulált felvetés. A kutatás épp történeti jellegénél fogva a múlttal foglalkozik. A filozófiában magát a hagyományt nem érdemes és nem is lehet folytatni, a filozófiatörténetben benne a magyar filozófia történetével a klasszikusok újraolvasása nem a hagyomány folytatásának igényével történik, a filozófiai gondolatok, eszmék mindenkori hermeneutikája nem a hagyományt folytatja, hanem a gondolatok, eszmék modern erejét fedezi fel. Magát a filozófiatörténetet felejtenénk el, ha valamilyen rosszul értelmezett korszerűség eszméjére hagyatkozva lemondanánk a klasszikusok, régi szerzők műveinek újraolvasásról. Csakhogy innen nem lehet kihagyni a magyar szerzőket sem, csak azért, mert saját nemzeti filozófiánkat még mindig egyértelműen elkülönítjük az európai filozófia történetétől mondván, itt van a mi nemzeti (magyar) filozófiánk, ott pedig maga az igazi filozófiatörténet. Amennyiben a filozófia úgy hagyomány, hogy egyszerűen azonos történeti múltjával, akkor a kutatás témájaként releváns, hiszen eredményeiben identitást teremt, magabiztosan reprezentálja a filozófiát a társadalmi nyilvánosság közegében. A nemzeti filozófia saját kultúrtörténeti közegében kutatható, hagyományként ennyi és nem több. A filozófia megteremti saját fogalmi világát, kibontakoztatja önmagát, értékalkotó szerepét önmaga erejéből be tudja tölteni. Különösen jó egyébként, ha adottak a műveléséhez szükséges infrastrukturális feltételek és lehetőségek, minél nagyobb a története, annál jobban rá van szorulva úgy az infrastrukturális feltételek meglétére, mint a társadalmi nyilvánosság figyelmére. Mivel a magyar kultúra történetéből mind a mai napig hiányzik a filozófia immanens története, így hiányzik a filozófia kultúrtörténeti szerepének adekvát feldolgozása is. Ám egy ténylegesen lezajlott történelmi folyamat tudományos feldolgozását nem illene összetéveszteni a folytathatóság lényegében kívülről érkező elvi követelésével, majd miután nem könnyen konkretizálható maga a követelés, így legfeljebb ürügyül szolgál magyar filozófia ügy iránt tanúsított fanyalgás kifejezésére. Úgymond: minek vele foglalkozni, ha még folytatni sem lehet? A philosophia perennis és a történeti áttekintés A philosophia perennis eszméje a bölcselet immanens értékeinek artikulálásában is megadja a szükséges szakmai segítséget. Az önmagában és önmagáért művelt filozófia saját identitást teremt, s nem utolsósorban csak magas szintű szellemisége adja meg azt a legitimációt is, melynek birtokában meg tud nyilvánulni a socialitas, a közélet minden más akut problémájával kapcsolatosan. A közel húsz éves kutatómunka eredményeinek summázataként ki lehet mondani, hogy a philosophia perennis létező hagyomány bölcseletünk hazai történetében; jószerivel csak plasztikussá kell tenni a félig-meddig már kimondott téziseket és összefüggésüket. Először is tarthatatlan, hogy egységben láttassunk olyan időszakokat, melyekben teljesen mások voltak a filozófia művelésének kitűzött céljai, s most egyáltalán nem elméleti motivációkról, hanem az alkotói morál motivációiról beszélünk. Semmi dehonesztáló nincs annak kimondásában, hogy jószerivel egészen az 1867-es magyar-osztrák kiegyezésig a filozófia hazai legitimációját akarták elérni teoretikusaink, a filozófia művelésének hazai elfogadtatásán fáradoztak. Apáczai logikája magyar, mert magyar nyelven és magyarok számára nyilvánul meg. Hasonlóan motivált minden más filozófiai törekvés a kiegyezésig. Kant magyar követői lényegében lefordítani igyekeztek Kantot szintén a hazai elfogadtatás jegyében. Ez a motiváció legtisztábban az úgynevezett egyezményesek programjában nyilvánul meg, s ellenpólusaként álljon ott az a jellegzetesen Copyright Mikes International
EMBER ÉS VILÁGA PHILOSOPHIAI KUTATÁSOK ÍRTA : Dr. Böhm Károly. egyetemi tanár I. RÉSZ : DIALEKTIKA VAGY ALAPPHILOSOPHIA. Mikes International
AZ EMBER ÉS VILÁGA PHILOSOPHIAI KUTATÁSOK ÍRTA : Dr. Böhm Károly egyetemi tanár I. RÉSZ : DIALEKTIKA VAGY ALAPPHILOSOPHIA Τἀληθὲς ἀεὶ πλεῖστον ἰσχύει λόγου. Sophocles. Mikes International Hága, Hollandia
Politikatudomány és politikai elemzés BEVEZETÉS
BEVEZETÉS Ha fellapozzuk a nemzetközi politikatudomány termékeit, s ha belelapozunk a hazai nyilvánosságban megjelenő szövegekbe és nyilatkozatokba, valamiféle élénküléssel találkozunk: a politológusok
Járkáló 6659 A 110 ÉVE SZÜLETETT DAG HAMMARSKJÖLD Az ENSZ tragikus repülőszerencsétlenségben elhunyt svéd evangélikus főtitkárának (1953-1961 között volt e tisztségben) élete valamennyi tudatos döntését
O L V A S Á S S Z O C I O L Ó G I A
Házi dolgozat K É S Z Í T E T T E : Sándor Judit DE-TTK Informatikus-könyvtáros szak I. évfolyam - 2 félév 2004. május 15. Tartalomjegyzék TARTALOMJEGYZÉK... 1 A KULTÚRA SZEREPE... 2 MŐVELİDÉSKUTATÁS,
Most akkor nincs csőd? - Mi folyik a Quaestornál?
2015.03.23. Körlevél tartalma Forrás: http://www.portfolio.hu/vallalatok/most_akkor_nincs_csod_mi_folyik_a_quaestornal.211744.h tml Most akkor nincs csőd? - Mi folyik a Quaestornál? 2015. március 23. 10:02
KÉRDÉSEK ÉS VÁLASZOK JEL ÉS ÉPÍTÉSZET Az építészetszemioitika helye az építészénél és a jelekkel foglalkozó tudományok között VOIGT VILMOS A szemiotika sokféleképpen osztja fel a maga kutatási területeit.
II. BOMLÁS VAGY EGYSÉG? AZ ERDÉLYI SZELLEM
II. BOMLÁS VAGY EGYSÉG? AZ ERDÉLYI SZELLEM A kérdés, amelyet tárgyalni akarunk, nem esztétikai, nem filozófiai, nem is politikai, hanem az erdélyi magyarság életkérdése. Gyökerében megtaláljuk irodalmi,
4. b. MI AZ, HOGY EREDETI?
4. b. MI AZ, HOGY EREDETI? (A hagyomány eltékozlása) A kedves fiam jóvoltából, aki nagy szegénységében meghívott és vendégül látott (még akkoriban, amikor alkalmi napszámból tengődött Olaszországban);
A boldogság emlék* A tanulmány eredetileg előadás formájában hangzott el Pécsett, a Pszichológiai Kultúra Hete rendezvényén, 1985 októberében.
Pressing Lajos M A BOLDOGSÁG MINT MISZTÉRIUM A boldogság emlék* élyen tisztelt Hölgyeim és Uraim! 1 Arra kértek, hogy a mai estén a boldogságról beszéljek Önöknek. Én azonban nem kívánok arról szólni,
A FILOZÓFIA TÖRTÉNETE
A FILOZÓFIA TÖRTÉNETE Első rész A GÖRÖG FILOZÓFIA TÖRTÉNETE - Az indiai és a kínai filozófia rövid vázlatával - ÍRTA : Dr. Málnási Bartók György egyetemi tanár Mikes International Hága, Hollandia 2002.
Rendszert a rendszerekben! avagy gondolatok a nyilvántartások rendszertanáról
Dr. Ger encsér Ba l á zs Sz a bolcs PhD egyetemi docens Pázmány Péter Katolikus Egyetem Jog- és Államtudományi Kar Közigazgatási Jogi Tanszék Dr. Ber k es Lill a mb. oktató Pázmány Péter Katolikus Egyetem
A KÚRIA ELNÖKE 2014. El. II. A. 4/1. szám. A Kúria elnökének beszámolója a Kúria 2013. évi működéséről
A KÚRIA ELNÖKE 2014. El. II. A. 4/1. szám A Kúria elnökének beszámolója a Kúria 2013. évi működéséről TARTALOMJEGYZÉK 1. Bevezető...5 1.1. A Kúria feladatai...5 1.2. A Kúria 2013. évre kitűzött céljai...6
Településfejlesztési füzetek 25. Települési tervezés, útmutató a településfejlesztési program készítéséhez
Településfejlesztési füzetek 25. Települési tervezés, útmutató a településfejlesztési program készítéséhez 1 Belügyminisztérium Településfejlesztési Iroda Magyar Közigazgatási Intézet Az alapozó tanulmány
Civil hetilap 2009. 8. szám
Civil hetilap 2009. 8. szám Ügyészség, Bíróság és a szocialisták Gyurcsány Ferenc miniszterelnök távoztában, még regnálásának egyik utolsó aktusaként megtámadta a Magyar Köztársaság ügyészeit és bíráit.
MAGYAROK, ROMÁNOK ÉS A KISEBBSÉGEK A VILÁGHÁBORÚ FORGATAGÁBAN
145 SÁRÁNDI TAMÁS MAGYAROK, ROMÁNOK ÉS A KISEBBSÉGEK A VILÁGHÁBORÚ FORGATAGÁBAN L. Balogh Béni: Küzdelem Erdélyért. A magyar román viszony és a kisebbségi kérdés 1940 1944 között, Akadémiai Kiadó, Budapest,
TANSEGÉDLET a büntetés-végrehajtási jog tanulmányozásához
TANSEGÉDLET a büntetés-végrehajtási jog tanulmányozásához 1. Büntetés-végrehajtási jog a büntetés-végrehajtás tudománya 1.1. A büntetés-végrehajtási jog kialakulása és fejlődése hazánkban 1.2. A büntetés-végrehajtási
Dr. Sági Zoltán. Konfliktuskezelés és kötelékmegtartás Kiútkeresés érzelmeink fogságából
MEGJEGYZÉS: Az itt közölt írás a Vajdasági Magyar Tankönyv Tanács szervezésében megjelent tanári kézikönyvből származik, melynek címe: A kötődés hálói - Személyiségműködés a mindennapokban Szerző: Dr.
Az oktatás célja előidézni azt a lelki legnagyobb mértékű neurózist, amit az egyén még összeroppanás nélkül kibír. W.H. Anden angolszász költő
Tehetséggondozás kistérségi közoktatási feladatellátásban Az oktatás célja előidézni azt a lelki legnagyobb mértékű neurózist, amit az egyén még összeroppanás nélkül kibír. W.H. Anden angolszász költő
Társasház vagy bérpalota?
Fórum Társasház vagy bérpalota? MILYEN TULAJDONI FORMA LENNE KEDVEZŐ MAGYAR VÁROSAINK SZÁZADFORDULÓS ÉPÜLETÁLLOMÁNYÁNAK MEGŐRZÉSÉHEZ? EZÚTTAL A TÁRSASHÁZAKRÓL ÉS A MAGÁNTULAJDONÚ BÉRHÁZAKRÓL ESIK SZÓ.
Ne hagyjuk, hogy ellopják tőlünk az iskola iránti szeretetet!
Ne hagyjuk, hogy ellopják tőlünk az iskola iránti szeretetet! A köznevelés átalakuló rendszerében a nagyobb állami szerepvállalás célja az, hogy az ország minden iskolájában egyformán magas színvonalú
3. Állapítsa meg, hogy 1 db. KÖNYV 5. kötete és annak egyes részei szerzői jogvédelem alatt állnak-e.
A Szerzői Jogi Szakértő Testület szakértői véleménye A szakvélemény címe: Gyűjteményes műnek minősülő kiadványok összehasonlító vizsgálata Ügyszám: SZJSZT 15/12. A szakvélemény szövege A Megkereső által
A SZOLGÁLTATÓ KÖZIGAZGATÁS AKTUÁLIS KÉRDÉSEI
MISKOLCI EGYETEM ÁLLAM ÉS JOGTUDOMÁNYI KAR KÖZIGAZGATÁSI JOGI TANSZÉK A SZOLGÁLTATÓ KÖZIGAZGATÁS AKTUÁLIS KÉRDÉSEI SZERZŐ: GÖMÖRINÉ KONYHA OLÍVIA IGAZGATÁSSZERVEZŐ SZAK LEVELEZŐ TAGOZAT KONZULENS: NYITRAI
ÉRTÉKELÉSI ZÁRÓJELENTÉS
ÉRTÉKELÉSI ZÁRÓJELENTÉS KOOPERÁCIÓS KUTATÓ KÖZPONTOK PROGRAM: A VÁLLALKOZÁSOK VERSENYKÉPESSÉGÉRE GYAKOROLT HATÁSOK Ex-post értékelés eredményei Készítette: Netwin Kft és Laser Consult Kft. konzorciuma
A körút és a sugárút szerepe és funkciói a várostestben
Kovách Eszter 2005. január 28. A körút és a sugárút szerepe és funkciói a várostestben A várost élő szervezetnek tekintem, ezért meg kell határoznom mi az alapegysége. A település alapsejtje nem a ház
DOKTORI DISSZERTÁCIÓ BENEDETTI GÁBOR POLITIKA ÉS ERKÖLCS. A LIBERÁLIS DEMOKRÁCIA ESZMERENDSZERÉNEK KIALAKULÁSA
Eötvös Loránd Tudományegyetem Bölcsészettudományi Kar DOKTORI DISSZERTÁCIÓ BENEDETTI GÁBOR POLITIKA ÉS ERKÖLCS. A LIBERÁLIS DEMOKRÁCIA ESZMERENDSZERÉNEK KIALAKULÁSA Filozófiai Doktori Iskola, Kelemen János
Paraizs Júlia. Múzeum, Budapest, 1962. 1 STAUD Géza, A magyar színháztörténet forrásai, II., Színháztudományi Intézet Országos Színháztörténeti
Paraizs Júlia N. Mandl Erika: Színház a magyar sajtóban a két világháború között. A sajtóforrások szerepe az összehasonlító színháztörténeti kutatásokban, különös tekintettel a Napkelet és a Magyar Szemle

References: KÚRIA 
 Kúria 
 Kúria 
 KÚRIA 
 Kúria 
 Kúria 
 Kúria 
 Kúria 
 Bíróság